**Szentendre Város Önkormányzata Képviselő-testületének 12/2024. (VI. 27.) önkormányzati rendelete**

**a közterület-használat rendjének szabályozásáról szóló 25/2016. (X. 17.) önkormányzati rendelet módosításáról**

Szentendre Város Önkormányzat Képviselő-testülete a Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a közterület-használat rendjének szabályozásáról a következőket rendeli el:

**1. §**

A közterület-használat rendjének szabályozásáról szóló 25/2016. (X.17.) önkormányzati rendelet 16/B. § (1) bekezdése helyébe a következő rendelkezés lép:

„(1) A közterületek rendeltetéstől eltérő használatának előírásait a rendkívüli gazdasági helyzetre és a turizmus jelentős visszaesésére figyelemmel 2023. március 1. napjától 2024. december 31. napjáig ebben a fejezetben szabályozott eltérésekkel kell alkalmazni.”

**2. §**

Ez a rendelet a kihirdetését követő napon lép hatályba.

Szentendre, 2024. június 26.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2024. június 27-én került kihirdetésre.

**dr. Schramm Gábor**

jegyző